techiaith/cofnodycynulliad_en-cy huggingface dataset:
English: Minister, I've heard a number of definitive statements from you today in terms of this interim report and the commission, in terms of what it means for the people of Wales. But, actually, I think this commission has been set up and the report has been based on, unfortunately, a skewed range of opinions. We know that 55 per cent of the people that responded to the survey supported independence, but from the last St David's Day poll, just 14 per cent of the people in Wales supported it. It's a very small number, but it's actually less than the number of people who vote for Plaid Cymru, so if Plaid can't even convince their own voters to support independence, how on earth they'll convince the rest of Wales, I'll never understand. But, nevertheless, what this consultation exercise has shown is that it failed to properly engage with communities right across Wales. You called it a genuinely national conversation, but, in fact, it's actually a projection of Wales and the Wales that this commission wished existed, rather than the Wales that actually does exist today. It skews the entire consultation exercise. You said it set out the variety of opinions. Well, we know that the same number of people that want independence in Wales, according to polls, also want to abolish this place entirely, which is not something given consideration to at all by this commission. So, do you agree with me, Minister, that if this consultation cannot be done reliably, it should not be done at all?
Welsh: Gweinidog, rydw i wedi clywed nifer o ddatganiadau pendant gennych chi heddiw o ran yr adroddiad interim hwn a'r comisiwn, o ran yr hyn y mae'n ei olygu i bobl Cymru. Ond, mewn gwirionedd, rwy'n credu bod y comisiwn hwn wedi'i sefydlu ac mae'r adroddiad wedi'i seilio ar ystod o safbwyntiau wedi'u camystumio, yn anffodus. Rydym yn gwybod bod 55 y cant o'r bobl a ymatebodd i'r arolwg yn cefnogi annibyniaeth, ond o'r arolwg diwethaf ar Ddydd Gŵyl Dewi, dim ond 14 y cant o'r bobl yng Nghymru oedd yn ei gefnogi. Mae'n nifer bach iawn, ond mewn gwirionedd mae'n llai na nifer y bobl sy'n pleidleisio dros Plaid Cymru, felly os na all Plaid hyd yn oed argyhoeddi eu pleidleiswyr eu hunain i gefnogi annibyniaeth, sut ar y ddaear y byddai'n argyhoeddi gweddill Cymru, wnaf i fyth ddeall. Ond, serch hynny, yr hyn y mae'r ymarfer ymgynghori hwn wedi'i ddangos yw ei fod wedi methu ag ymgysylltu'n iawn â chymunedau ledled Cymru. Gwnaethoch chi ei alw'n sgwrs wirioneddol genedlaethol, ond, mewn gwirionedd, rhagamcaniad o Gymru a'r Gymru y dymunai'r comisiwn hwn iddi fodoli, yn hytrach na'r Gymru sy'n bodoli mewn gwirionedd heddiw. Mae'n camystumio'r ymarfer ymgynghori cyfan. Dywedoch chi ei fod yn nodi'r amrywiaeth o ran safbwyntiau. Wel, rydym yn gwybod bod yr un nifer o bobl sydd eisiau annibyniaeth yng Nghymru, yn ôl arolygon, hefyd eisiau diddymu'r lle yma yn gyfan gwbl, ac nad yw'n rhywbeth sy'n cael ei ystyried o gwbl gan y comisiwn hwn. Felly, ydych chi'n cytuno â mi, Gweinidog, os na ellir gwneud yr ymgynghoriad hwn mewn ffordd ddibynadwy, na ddylid ei wneud o gwbl?
English: It's clear, Cwnsler Cyffredinol, from the interim report that the current devolution settlement is both dysfunctional and wholly inadequate for the needs of the people of Wales. What is also clear is that the commission will face an uphill struggle to persuade a Westminster Government of any colour that fundamental change is needed. I read last week your interview with the Law Society Gazette and was shocked that only five of the 78 recommendations of the independent commission on justice in Wales report have been accepted by Westminster. How do you surmount the very real challenge that Wales is an afterthought at best at Whitehall at all times? How can those proud defenders of the status quo there on the Conservative benches and with you, with Labour, in Westminster - how can they defend the status quo, that this union is working for the people of Wales, when we are one of the poorest parts of the United Kingdom, as mentioned by Jenny Rathbone? Our poverty is not inevitable. We have the resources, we have the skills. What we need is the chwarae teg, Cwnsler Cyffredinol. The late Tom Nairn said that the British state, 'has entered into a historical cul-de-sac from which no exit is visible'. Well, this commission has the opportunity to guide us toward an exit. However, I think it is very fitting that one of the co-chairs of this commission is the former Archbishop of Canterbury, because you will need all the support in the world and beyond to persuade any Westminster Government that change really is needed. Diolch yn fawr.
Welsh: Mae'n amlwg, Cwnsler Cyffredinol, o'r adroddiad interim fod y setliad datganoli presennol yn gamweithredol ac yn gwbl annigonol ar gyfer anghenion pobl Cymru. Yr hyn sy'n amlwg hefyd yw y bydd y comisiwn yn wynebu tasg anodd o berswadio Llywodraeth San Steffan o unrhyw liw bod angen gwneud newidiadau sylfaenol. Darllenais eich cyfweliad gyda'r Law Society Gazette yr wythnos diwethaf a chefais fy synnu mai dim ond pump o'r 78 o argymhellion adroddiad y Comisiwn Annibynnol ar Gyfiawnder yng Nghymru sydd wedi'u derbyn gan San Steffan. Sut ydych chi'n goresgyn yr her wirioneddol bod Cymru'n ôl-ystyriaeth ar y gorau yn Whitehall bob amser? Sut gall y rhai sy'n falch o amddiffynwyr y status quo yno ar y meinciau Ceidwadol a gyda chi, gyda Llafur, yn San Steffan - sut y gallant amddiffyn y status quo, bod yr undeb hwn yn gweithio i bobl Cymru, pan ydym yn un o rannau tlotaf y Deyrnas Unedig, fel y crybwyllwyd gan Jenny Rathbone? Nid yw ein tlodi yn anochel. Mae gennym yr adnoddau, mae gennym y sgiliau. Beth sydd ei angen arnom yw'r chwarae teg, Cwnsler Cyffredinol. Dywedodd y diweddar Tom Nairn fod y wladwriaeth Brydeinig, 'wedi mynd i ffordd bengaead hanesyddol heb ffordd amlwg allan'. Wel, mae gan y comisiwn hwn gyfle i'n harwain tuag at ffordd allan. Fodd bynnag, rwy'n credu ei bod yn addas iawn mai un o gyd-gadeiryddion y comisiwn hwn yw cyn-Archesgob Caergaint, oherwydd bydd angen yr holl gefnogaeth yn y byd a thu hwnt i berswadio unrhyw Lywodraeth San Steffan bod angen newid go iawn. Diolch yn fawr.
English: Well, thank you for that last comment. If water can be turned into wine, then I'm pretty sure that commissions can be turned into constitutional reform. Listen, the point that you make is a valid one, isn't it? There is a recognition - and I hope there is common ground that there's a recognition that our constitutional structures, the status quo, are not acceptable, not workable, and there needs to be change. That's why everyone needs to make an input on what they think that change should be. But, when has devolution been easy? When has constitutional reform, when has change, been easy? We only have to look through history to see the steps that have been taken and what has happened. In England, there had to be a civil war to get some fundamental constitutional reform; well, we don't need to go that far, but it's a recognition of the fact that there's a need, that things aren't working and we have to make them better. I very much value the comments and the input that you've made to this, but this is an important debate and it's an ongoing debate.
Welsh: Wel, diolch am y sylw olaf hwnnw. Os oes modd troi dŵr yn win, yna rwy'n eithaf sicr y gellir troi comisiynau yn ddiwygiad cyfansoddiadol. Gwrandewch, mae'r pwynt rydych chi'n ei wneud yn un dilys, onid yw? Mae cydnabyddiaeth - ac rwy'n gobeithio bod tir cyffredin bod cydnabyddiaeth nad yw ein strwythurau cyfansoddiadol, y status quo, yn dderbyniol, nid yn ymarferol, ac mae angen gwneud newidiau. Dyna pam mae angen i bawb wneud cyfraniad ar beth ddylai'r newid hwn fod yn eu barn nhw. Fodd bynnag, pryd mae datganoli wedi bod yn hawdd? Pryd mae diwygiad cyfansoddiadol, pryd mae newid, wedi bod yn hawdd? Does ond rhaid i ni edrych drwy hanes i weld y camau sydd wedi eu cymryd a'r hyn sydd wedi digwydd. Yn Lloegr, bu'n rhaid cael rhyfel cartref i gael rhywfaint o ddiwygiad cyfansoddiadol sylfaenol; wel, does dim angen i ni fynd mor bell â hynny, ond mae'n gydnabyddiaeth o'r ffaith bod angen, nad yw pethau'n gweithio ac mae'n rhaid i ni eu gwella. Rwy'n gwerthfawrogi'r sylwadau a'r cyfraniad rydych wedi'u gwneud i hyn yn fawr, ond mae hon yn ddadl bwysig ac mae'n ddadl barhaus.
English: I'm generous enough even to call Alun Davies. [ Laughter.]
Welsh: Rwy'n ddigon hael hyd yn oed i alw Alun Davies. [ Chwerthin.]
English: Thank you for that, and again, I'm grateful to the Llywydd for her generosity, or shall I say extravagance? [ Laughter.] The point you make on sovereignty is an important one, and I have been saying at every opportunity I get that the concept of Westminster sovereignty disappeared some time ago. It may not be completely recognised and maybe our constitutional structure may not have caught up with it, but where you have four Parliaments that elect and have primary legislative powers, with mandates from the people by whom they were elected, then there cannot be anything other than shared sovereignty. And it is the failure of our constitutional system to adjust to that that I think has resulted in the dysfunctions that we are continually facing every day, and one of the reasons why there has to be reform. The democratisation of finance, the accountability of the Treasury, I actually agree are absolutely fundamental. The HS2 debate is a classic example of that. It should not be capable of happening in an area where there is clear delineation of the conventions and the powers and the responsibilities. So, beyond that, I think I agreed with most of the other points you made as well.
Welsh: Diolch am hynny, ac eto, rwy'n ddiolchgar i'r Llywydd am ei haelioni, neu a ddylwn i ddweud gormodiaith? [ Chwerthin.] Mae'r pwynt rydych yn ei wneud am sofraniaeth yn un pwysig, ac rwyf wedi bod yn dweud ar bob cyfle a gaf fod y cysyniad o sofraniaeth San Steffan wedi diflannu gryn amser yn ôl. Efallai nad yw'n cael ei gydnabod yn llwyr ac efallai na fydd ein strwythur cyfansoddiadol wedi dal i fyny â hi, ond lle mae gennych bedair Senedd sy'n ethol ac sydd â phwerau deddfu sylfaenol, gyda mandadau gan y bobl y cawsant eu hethol, yna ni all fod unrhyw beth heblaw sofraniaeth a rennir. A methiant ein system gyfansoddiadol yw addasu i hynny sydd wedi arwain at y trafferthion rydym yn eu hwynebu'n barhaus bob dydd, yn fy marn i, ac un o'r rhesymau pam fod yn rhaid diwygio. Mae democrateiddio cyllid, atebolrwydd y Trysorlys, rwy'n cytuno yn gwbl sylfaenol a dweud y gwir. Mae dadl HS2 yn enghraifft berffaith o hynny. Ni ddylai allu digwydd mewn ardal lle mae darlun clir o'r confensiynau a'r pwerau a'r cyfrifoldebau. Felly, y tu hwnt i hynny, rwy'n credu fy mod yn cytuno â'r rhan fwyaf o'r pwyntiau eraill a wnaethoch hefyd.
English: The next item is the statement by the Minister for Education and Welsh Language on Welsh in education planning, and I call on the Minister to make the statement - Jeremy Miles.
Welsh: Yr eitem nesaf, felly, yw'r datganiad gan Weinidog y Gymraeg ac Addysg ar gynllunio'r Gymraeg mewn addysg, ac rwy'n galw ar y Gweinidog i wneud ei ddatganiad - Jeremy Miles.
English: I'm grateful to the Minister for giving me sight of the statement beforehand this afternoon. I think we all acknowledge that we do need to develop an integrated strategy and policy for the delivery of 'Cymraeg 2050' that will see the Welsh Government collaborating with local authorities, and vice versa, rather than working in silos separately. Although I have no objection to what the WESPs hope to achieve, I do have some concerns as to how the Welsh Government and local authorities are working to provide their WESPs in education. The Minister will be aware that I raised some concerns about the current inability to scrutinise local authorities and the implementation of their WESPs. As I've said in this Chamber previously, if 'Cymraeg 2050' is to be delivered, then every policy maker here or in county halls across Wales must be accountable on delivering for the Welsh language. Very importantly, there is a role that the Welsh Government must play in ensuring that every local authority delivers the WESP that they have pledged. Now, practically, this is not currently the case.
Welsh: Rwy'n ddiolchgar i'r Gweinidog am roi golwg ymlaen llaw i mi o'r datganiad y prynhawn yma. Rwy'n credu ein bod ni i gyd yn cydnabod bod yn rhaid inni ddatblygu strategaeth bolisi integredig er mwyn cyflawni 'Cymraeg 2050' a fydd yn gweld Llywodraeth Cymru'n cydweithio ag awdurdodau lleol, a vice versa, nid mewn seilos ar wahân. Er nad oes gen i wrthwynebiad i'r hyn y mae'r cynlluniau strategol Cymraeg mewn addysg yn gobeithio ei gyflawni, mae gen i bryderon o ran sut mae Llywodraeth Cymru ac awdurdodau lleol yn gweithio i ddarparu cynlluniau strategol Cymraeg mewn addysg. Bydd y Gweinidog yn cofio i mi godi pryderon ynghylch ei anallu presennol i graffu ar awdurdodau lleol a gweithrediad eu cynlluniau strategol Cymraeg mewn addysg. Fel y dywedais yn y Siambr hon o'r blaen, os yw 'Cymraeg 2050' am gael ei gyflawni, yna mae'n rhaid i bob lluniwr polisi yma neu yn neuaddau sir ledled Cymru fod yn atebol am gyflawni ar gyfer y Gymraeg. Yn bwysig iawn, mae yna rôl y mae'n rhaid i Lywodraeth Cymru ei chwarae i sicrhau bod pob awdurdod lleol yn gwireddu'r cynllun strategol maent wedi'i addo. Fodd bynnag, yn ymarferol, nid yw hyn yn wir.
English: Minister, it appears that I am rehearsing this point in all statements on the Welsh language. I share your ambition for our language. I want to see it prosper across Wales, be that in the classroom, on the high street, or at the office desk. But, to do this, we must bring everyone with us on this shared journey, and we can do that by developing policies that see that all levels of government, the third sector and education work together as one. We need to ensure that Welsh Government policies reflect this. Thank you.
Welsh: Weinidog, mae'n ymddangos fy mod yn ailadrodd hyn ymhob datganiad ynghylch y Gymraeg. Rwy'n rhannu eich uchelgais ar gyfer ein hiaith. Rwyf am ei gweld yn ffynnu ymhob lleoliad ledled Cymru, boed hynny yn yr ystafell ddosbarth, ar hyd y stryd fawr, neu wrth ddesg y swyddfa. Ond, i wneud hyn, mae'n rhaid inni ddod â phawb ar y daith gyffredin hon, a gallwn wneud hynny drwy ddatblygu polisïau sy'n gweld bod pob lefel o lywodraeth, y trydydd sector ac addysg yn gweithio fel un. Mae angen inni sicrhau bod polisïau Llywodraeth Cymru yn adlewyrchu hyn. Diolch.
English: Item 9 this afternoon is a statement by the Minister for Health and Social Services on the cancer services improvement plan. I call on the Minister to make the statement - Eluned Morgan.
Welsh: Eitem 9 y prynhawn yma yw'r datganiad gan y Gweinidog Iechyd a Gwasanaethau Cymdeithasol ar y cynllun gwella gwasanaethau canser. Galwaf ar y Gweinidog i wneud y datganiad - Eluned Morgan.
English: Thank you for your statement, Minister. I'm pleased to finally see a statement and a plan today, as my constituents have been waiting an awfully long time for this to come to fruition. The Welsh Conservatives, and my colleague here, Russell George, have been calling for a cancer plan for a long time now, and Wales was the only country in the UK not to have a Government publish a cancer plan for far too long. So, I welcome that today. But, Minister, I wanted to touch on less survivable cancers. It's mentioned in the plan, which is welcome, but I'm conscious that, in the past, Welsh Government communication campaigns have been poor. So, in terms of symptom awareness, will you be embarking on a cancer symptom awareness campaign to help members of the public and GPs? And regarding one of the most life-threatening cancers, lung cancer, will you be ramping up and implementing targeted lung health checks, which could save over 100 lives a year once it's rolled out in Wales? And will the Welsh Government be implementing the recommendations of the UK National Screening Committee? Thank you.
Welsh: Diolch am eich datganiad, Gweinidog. Rwy'n falch o weld datganiad a chynllun heddiw o'r diwedd, gan fod fy etholwyr wedi bod yn aros am amser maith iawn i hyn ddwyn ffrwyth. Mae'r Ceidwadwyr Cymreig, a fy nghyd-Aelod yma, Russell George wedi bod yn galw am gynllun canser ers amser maith bellach, a Chymru oedd yr unig wlad yn y DU lle nad oedd y Llywodraeth wedi cyhoeddi cynllun canser am lawer rhy hir. Felly, rwy'n croesawu hynny heddiw. Ond, Gweinidog, roeddwn i eisiau trafod canserau y mae'n fwy anodd eu goroesi. Cyfeirir at y rhain yn y cynllun, sydd i'w groesawu, ond rwy'n ymwybodol bod ymgyrchoedd cyfathrebu Llywodraeth Cymru, yn y gorffennol, wedi bod yn wael. Felly, o ran ymwybyddiaeth o symptomau, a fyddwch chi'n sefydlu ymgyrch ymwybyddiaeth o symptomau canser i helpu aelodau'r cyhoedd a meddygon teulu? Ac o ran un o'r canserau sy'n peryglu bywyd fwyaf, canser yr ysgyfaint, a fyddwch chi'n cynyddu ac yn gweithredu archwiliadau iechyd yr ysgyfaint wedi'u targedu, a allai achub dros 100 o fywydau'r flwyddyn ar ôl eu cyflwyno yng Nghymru? Ac a fydd Llywodraeth Cymru yn gweithredu argymhellion Pwyllgor Sgrinio Cenedlaethol y DU? Diolch.
English: Thanks very much. Well, there are of course lots of campaigns that are already under way in relation to less survivable cancers by some of those organisations. What I'm not going to do is - . I've just published a plan; we're not going to start bolting new things onto the plan. This has been developed by people, it's been worked on by organisations across Wales, by the NHS. So, what's there is what we're going to deliver on, and we're not going to bolt anything new onto it, because actually it's been very carefully worked out. But there are things in relation, for example, to lung screening, and there is a pilot that we're undertaking there, and obviously we'll just see how that pilot goes. And that's about targeting people who've been smokers and whatever, in a particular area. So, we're going to see how that goes, and, obviously, we'll build on that if that works.
Welsh: Diolch yn fawr iawn. Wel, wrth gwrs, mae llawer o ymgyrchoedd sydd eisoes ar y gweill o ran canserau y mae'n fwy anodd eu goroesi gan rai o'r sefydliadau hynny. Yr hyn nad wyf i'n mynd i'w wneud yw - . Rwyf i newydd gyhoeddi cynllun; dydyn ni ddim yn mynd i ddechrau ychwanegu pethau newydd at y cynllun. Datblygwyd hwn gan bobl, gweithiwyd arno gan sefydliadau ledled Cymru, gan y GIG. Felly, yr hyn sydd yna yw'r hyn yr ydym ni'n mynd i'w gyflawni, ac nid ydym ni'n mynd i ychwanegu unrhyw beth newydd ato, oherwydd mewn gwirionedd mae wedi cael ei gynllunio yn ofalus iawn. Ond mae pethau o ran sgrinio'r ysgyfaint, er enghraifft, ac mae cynllun peilot yr ydym ni'n ei gynnal yn hynny o beth, ac yn amlwg byddwn ni'n gweld sut mae'r cynllun peilot hwnnw'n mynd. A nod hwnnw yw targedu pobl sydd wedi bod yn smygwyr ac ati mewn ardal benodol. Felly, rydym ni'n mynd i weld sut mae hynny'n mynd, ac, yn amlwg, byddwn yn adeiladu ar hwnnw os yw hwnnw'n gweithio.
English: Thank you, Minister, for your statement. I've got a real interest in NHS informatics and how they can be used to drive service improvements. So, I note your comments around digital systems and Velindre Cancer Centre moving on to the Welsh patient administration system, and I was interested to read your written statement yesterday on the cancer informatics programme. So, I've got a few questions on that, and, in particular, on the next phase of the roll-out. Would you be able to update Members on the next significant milestone that's being aimed for on this journey of improvement, and when do you estimate that we might reach that next milestone? I was also interested to see your comments about capturing additional data through this system. So, what particular information would Welsh Government be looking to collect during these next phases of the roll-out?
Welsh: Diolch, Gweinidog, am eich datganiad. Mae gen i ddiddordeb go iawn mewn gwybodeg y GIG a sut y gellir ei defnyddio i wella gwasanaethau. Felly, nodaf eich sylwadau ynghylch systemau digidol a Chanolfan Ganser Felindre yn symud i system gweinyddu cleifion Cymru, ac roedd yn ddiddorol gen i ddarllen eich datganiad ysgrifenedig ddoe ar y rhaglen gwybodeg canser. Felly, mae gen i ambell gwestiwn am hynny, ac, yn benodol, am gam nesaf y cyflwyniad. A allech chi roi'r wybodaeth ddiweddaraf i'r Aelodau am y garreg filltir arwyddocaol nesaf sy'n cael ei hanelu ato ar y daith hon o welliant, a phryd ydych chi'n rhagweld y gallem ni gyrraedd y garreg filltir nesaf honno? Roedd yn ddiddorol gen i hefyd weld eich sylwadau ar gasglu data ychwanegol drwy'r system hon. Felly, pa wybodaeth benodol fyddai Llywodraeth Cymru yn bwriadu ei chasglu yn ystod camau nesaf hyn y cyflwyniad?
English: Thanks very much. Well, I'm really keen on making sure that we use the most up-to-date technology to try and improve our systems. That is why, already, we've spent £86 million on these new radiotherapy machines; that's why we've spent £3 million on an electronic records system; and we've also got new robotic surgery technology that is already in place and working and getting lots of surgeons very excited across Wales. So, making sure that we use the most up-to-date machines and therapies is absolutely critical. We've also spent £4 million on the Wales cancer network, and I was being asked earlier about how we monitor this. Well, actually, the cancer network is going to be key to making sure that, actually, this plan is delivered. When it comes to informatics and collecting data, well, the detail and the timetables are set out in the plan of what is expected when. But, in terms of collecting information, the key thing for me is that we just keep on learning from people and their experiences, and that we feed back in a loop that will improve our services constantly, when it comes to cancer care.
Welsh: Diolch yn fawr iawn. Wel, rwy'n awyddus iawn i wneud yn siŵr ein bod ni'n defnyddio'r dechnoleg ddiweddaraf i geisio gwella ein systemau. Dyna pam rydym ni eisoes wedi gwario £86 miliwn ar y peiriannau radiotherapi newydd hyn; dyna pam rydym ni wedi gwario £3 miliwn ar system cofnodion electronig; ac mae gennym ni hefyd dechnoleg llawfeddygaeth robot newydd eisoes yn weithredol ac yn gweithio ac yn cyffroi llawer o lawfeddygon ledled Cymru. Felly, mae gwneud yn siŵr ein bod ni'n defnyddio'r peiriannau a'r therapïau ddiweddaraf yn gwbl hanfodol. Rydym ni hefyd wedi gwario £4 miliwn ar rwydwaith canser Cymru, a chefais fy holi'n gynharach am sut rydym ni'n monitro hyn. Wel, mewn gwirionedd, mae'r rhwydwaith canser yn mynd i fod yn allweddol i wneud yn siŵr bod y cynllun hwn, mewn gwirionedd, yn cael ei ddarparu. O ran gwybodeg a chasglu data, wel, mae'r manylion a'r amserlenni wedi'u nodi yn y cynllun o'r hyn a ddisgwylir a phryd. Ond, o ran casglu gwybodaeth, y peth allweddol i mi yw ein bod ni'n parhau i ddysgu gan bobl a'u profiadau, a'n bod ni'n rhoi adborth ar sail gylchol a fydd yn gwella ein gwasanaethau yn gyson, o ran gofal canser.
English: Thank you very much, Deputy Presiding Officer. Great achievement, Minister. Now, people from deprived areas of Wales face worse outcomes when it comes to lung cancer, ovarian cancer or other cancers, and my concern is, which was raised by Laura as well, about the screening - targeted screening - between the age of 55 to 74, as we do with bowel cancer. And it is vital to understand and address the cause of health inequalities, and how are you going to tackle that?
Welsh: Diolch yn fawr iawn, Dirprwy Lywydd. Cyflawniad gwych, Gweinidog. Nawr, mae pobl o ardaloedd difreintiedig yng Nghymru yn wynebu canlyniadau gwaeth o ran canser yr ysgyfaint, canser yr ofari neu ganserau eraill, ac mae fy mhryder i, a godwyd gan Laura hefyd, ynglŷn â'r sgrinio - sgrinio wedi'i dargedu - rhwng 55 a 74 oed, fel yr ydym ni'n ei wneud gyda chanser y coluddyn. Ac mae'n hanfodol deall a mynd i'r afael ag achos anghydraddoldebau iechyd, a sut ydych chi'n bwriadu mynd i'r afael â hynny?